Diari Oficial de la Generalitat Valenciana


Sumari del DOGV 9358, del 09-06-2022 (2022/5297)

RESOLUCIÓ de 1 de juny de 2022, de la Conselleria d'Hisenda i Model Econòmic, per la qual s'accep-ta la cessió gratuïta d'un immoble de 660 m² situat al carrer Indústria, núm. 5 d'Aldaia, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5297


Data del document
:   01-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 1 de juny de 2022, de la Conselleria d'Hisenda i Model Econòmic, per la qual s'accep-ta la cessió gratuïta d'un immoble de 660 m² situat al carrer Indústria, núm. 5 d'Aldaia, realitzada per l'ajuntament d'aquest municipi. [2022/5297]  
L'Ajuntament d'Aldaia, en l'Acord plenari de 21 de desembre 2021 va aprovar la cessió, mitjançant mutació demanial, d'una parcel·la de 660m² situada al carrer Indústria, núm. 5 per a destinar-la a l'ampliació de la residència de persones majors dependents de la localitat.  
La Sotssecretaria de la Vicepresidència i Conselleria d'Igualtat i Polítiques Inclusives, mitjançant un escrit de 2 de febrer de 2022, ha proposat l'acceptació de la cessió.   
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de l'esmentada llei que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan resulten necessàries per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'Administració transmitent, integrant-se en un patrimoni amb totes les seues pertinences i accessions».  
L'article 44 de la Llei 14/2003 esmentada estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon la seua administració, defensa i conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Aldaia de l'immoble de 660 m² de superfície situat al carrer Indústria, núm. 5, que consta inscrit en el Registre de la Propietat d'Aldaia amb una superfície de 653m² al tom 2517, llibre 321, foli 56, finca 7882, inscripció 4a.   
Referència cadastral: 9561082YD9210Y2839GF.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Aldaia s'efectua amb la condició de destinar l'immoble a l'ampliació de la residència de persones majors dependents de la localitat, de conformitat amb el que es preveu en l'article 37 de la Llei 14/2003 de patrimoni de la Generalitat Valenciana i la disposició addicional onzena del mateix text legal.  
  
  
Tercer  
L'Ajuntament es compromet a l'eliminació de qualsevol obstacle que puga impedir o dificultar l'execució del projecte previst amb l'abast especificat en els informes urbanístics que consten en l'expedient, sense perjudici de les facultats de promoció de l'actuació de construcció i posada en funcionament del centre i el compliment de la resta d'obligacions disposades per l'ordenament jurídic vigent que competeixen a l'Administració titular del servei.  
  
Quart  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a la qual correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar la present resolució a l'ajuntament cedent, així com a la conselleria proponent, i procedir a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
Valencia, 1 de juny de 2022.- El conseller d'Hisenda i Model Econòmic: Arcadi España García.